Source: https://www.riigiteataja.ee/akt/115122011004
Timestamp: 2020-06-04 18:54:51+00:00
Document Index: 2034955

Matched Legal Cases: ['§ 112', '§ 43', '§ 49', '§ 441', '§ 520', '§ 1', '§ 112', '§ 2', '§ 5', '§ 3', '§ 3', '§ 6', '§ 4']

Kohtute Raamatupidamiskeskuse Rahandusministeeriumi valitsemisalasse üleviimisega seonduvalt justiitsministri määruste muutmine – Riigi Teataja
Kohtute Raamatupidamiskeskuse Rahandusministeeriumi valitsemisalasse üleviimisega seonduvalt justiitsministri määruste muutmine
RT I, 15.12.2011, 4
Vastu võetud 12.12.2011 nr 55
Määrus kehtestatakse „Kohtute seaduse” § 112 lõike 1, „Vabariigi Valitsuse seaduse” § 43 lõike 5 ja § 49 lõike 1 punkti 10, „Vangistusseaduse” § 441 lõike 3 ning „Äriseadustiku” § 520 lõike 42 alusel.
§ 1. Justiitsministri 28. detsembri 2005. a määruse nr 59 „Kohtule dokumentide esitamise kord” muutmine
Justiitsministri 28. detsembri 2005. a määruses nr 59 „Kohtule dokumentide esitamise kord” (RT I, 09.09.2011, 2) asendatakse § 112 lõigetes 1, 3 ja 5 sõnad „Kohtute Raamatupidamiskeskusele” sõnadega „Riigi Tugiteenuste Keskusele”.
§ 2. Justiitsministri 19. detsembri 2006. a määruse nr 37 „Rahvakohtuniku tasu suurus ja maksmise kord” muutmine
Justiitsministri 19. detsembri 2006. a määruse nr 37 „Rahvakohtuniku tasu suurus ja maksmise kord” (RT I, 31.12.2010, 56) § 5 lõige 2 sõnastatakse järgmiselt:
„(2) Rahvakohtuniku tasu ja §-s 3 ettenähtud hüvitised kannab Riigi Tugiteenuste Keskus rahvakohtuniku pangakontole.”.
§ 3. Justiitsministri 15. juuli 2009. a määruse nr 29 „Kinnipeetavate rahaliste vahendite arvestussüsteemi asutamine ja selle pidamise põhimäärus” muutmine
Justiitsministri 15. juuli 2009. a määruse nr 29 „Kinnipeetavate rahaliste vahendite arvestussüsteemi asutamine ja selle pidamise põhimäärus” (RTL 2009, 59, 869) § 3 lõike 2 punktis 2 ning § 6 lõike 4 punktides 5 ja 6 asendatakse sõnad „Kohtute Raamatupidamiskeskus” sõnadega „Riigi Tugiteenuste Keskus” vastavas käändes.
§ 4. Justiitsministri 14. detsembri 2010. a määruse nr 51 „Kohtute Raamatupidamiskeskuse põhimäärus” kehtetuks tunnistamine
Justiitsministri 14. detsembri 2010. a määrus nr 51 „Kohtute Raamatupidamiskeskuse põhimäärus” (RT I, 23.12.2010, 19) tunnistatakse kehtetuks.